b"\n_START_ARTICLE_\nJodhaa Akbar\n_START_SECTION_\nArgument\n_START_PARAGRAPH_\nEls \xc3\xa8xits pol\xc3\xadtics d'Akbar (Hrithik Roshan) van ser esclatants: quan es va assegurar el control l'Hindu Kush, el seu imperi s'estenia des de l'Afganistan fins a la Badia de Bengala i des de l'Him\xc3\xa0laia fins al riu Narmada. Amb una astuta barreja de diplom\xc3\xa0cia, intimidaci\xc3\xb3 i \xc3\xbas de la for\xc3\xa7a, Akbar va adquirir finalment la lleialtat dels rajputs, tot i que aquesta no va ser total: Maharana Pratap i molts altres raj\xc3\xa0s seguien considerant l'emperador musulm\xc3\xa0 com un invasor estranger._NEWLINE_Per a afermar aquesta alian\xc3\xa7a, Akbar va prendre com a esposa Jodhaa (Aishwarya Rai), filla del rei Bharmal d'Amber. Aquesta, per\xc3\xb2, se sentia com a un simple pe\xc3\xb3 dins d'un joc d'interessos pol\xc3\xadtics, i el gran repte d'Akbar va convertir-se en el de guanyar l'amor veritable de Jodhaa, un amor amagat sota ressentiments i prejudicis extrems."